เรื่องร้องเรียน (เสียงรบกวน,เสนอแนะ,ท่อระบายน้ำ,ถนน) วันที่ 2022-06-17 13:41:58 — แขวงคลองตันเหนือ เขตวัฒนา กรุงเทพมหานคร
ผมชื่อ นัยสันต์ จันทรศรี หรือคุณต่าย ผมเป็นประธานที่ปรึกษา บริษัท Thai EV ทำธุรกิจยานยนต์ไฟฟ้า และเป็นผู้สนับสนุนท่านผู้ว่าในการจัดคาราวานรถไฟฟ้าหาเสียงให้ท่านและทีมงาน ผมอาศัยอยู่ตรงข้ามซอยบ้านท่านผู้ว่าชัชชาติ ในถนนทองหล่อ ตรงข้ามซอยทองหล่อ 25 จะเป็นซอยตัน ปากซอยจะเป็นคลีนิคเสริมความงาม SLC และ Estella ผมอาศัยอยู่ในซอยนี้มากว่า 30 ปี เดิมเป็นหมู่บ้านชื่อรัตนธานี เป็นอาคารทาวน์โฮม ประมาณ 22 หลัง แต่ประมาณ 8 ปีที่ผ่านมา มีคลีนิคความงาม สยามเลเซอร์ มาเช่าตึกด้านหน้า แล้วก็ซื้อในเวลาต่อมา จากนั้นก็หาทางซื้อทีละหลัง โดยมีการพยายามสร้างตึกขนาดสูง7-8 ชั้นและชั้นใต้ดิน เป็นที่จอดรถ จากนั้นก็พยายามซื้อบ้านเพิ่มโดยชุมชนที่อาศัยอยู่ก็มีบางส่วนที่ทนไม่ได้  ก็จะย้ายออกไป เพราะมีคนไข้และลูกค้าของสยามเลเซอร์จำนวนมากทั้งรถที่เข้ามาในซอย มาจอดหน้าบ้านของคนที่พักอาศัย จากนั้นก็มีการไปสืบซื้อโฉนดที่ดินถนนซอยซึ่งเป็นทางสาธารณะประโยชน์ เนื่องจากใช้งานมานานกว่า 40 ปี โดยซื้อจากคนที่รับจำนองจากนิติบุคคลหมู่บ้านรัตนธานีที่ไม่ได้ดำเนินการมานานแล้ว โดยอ้างว่าซื้อจากเจ้าของเขียงหมู จากนั้น SLC ก็แสดงความเป็นเจ้าของถนนโดย ขึ้นป้ายถนนส่วนบุคคล และตั้งป้อมยาม โดยมีป้ายห้ามเข้า และ รปภ ควบคุมการเข้าออก จนเป็นกรณีพิพาท ฟ้องร้องเรื่องสิทธิการใช้ถนน สุดท้ายการฟ้องร้องศาลแพ่งกรุงเทพใต้ SLC ขอไกล่เกลี่ยก่อนนัดสุดท้าย ศาลได้พิพากษาให้เป็นภาระจำยอม และให้ลูกบ้านสามารถใช้ถนน ท่อระบายน้ำและสายไฟฟ้าสายสื่อสารในซอยได้ หลังจากนั้น ลูกบ้านก็ร้องไปทางโยธาเขตวัฒนาให้ SLC รื้อถอนป้อมยามและถอดป้ายต่างๆที่เป็นถนนส่วนบุคคลออกไป แต่ทาง SLC ก็ไม่หยุด ยังมีการซื้อบ้านจำนวนหลายหลังและทุบรื้อถอนอาคารโดยไม่เกรงใจ และ แจ้งว่าจะมีการรื้อถอนและก่อสร้าง โดยล่าสุดจากปลายปีที่ผ่านมา มีการขออนุญาตต่อเติมดัดแปลงอาคารจากตึกเดิมโดยขออนุญาตจากสำนักโยธา กทม ดินแดง ลงนามอนุญาต โดย ผอ ไทวุฒิ ขันแก้ว ใหสร้างอาคาร 8 ชั้นพร้อมชั้นไต้ดิน ซึ่งขนาดใหญ่กว่าอาคารแรก 4-5 เท่า โดยเป็นการขอต่อเติมดัดแปลง และในขั้นตอนนี้มีการละเมิดและทำผิดกฎหมายหลายเรื่องโดยได้รับการช่วยเหลือจากทางเขต และสำนักโยธา ในการเร่งอนุมัติ และไม่มีการลงพื้นที่ตรวจสอบว่า ซอยนี้เป็นที่พักอาศัยอยู่หลายครัวเรือน มีการทุบรื้ออาคาร เกิดเสียงดังและสะเทือนจนถึงบ้านในพื้นที่หมู่บ้านกองสลาก ซึ่งห่างออกไปในซอยเอกมัย จนลูกบ้านได้ตรวจสอบไปที่เขต พบว่าทำการโดยใบอนุญาตรื้อถอนอาคารยังไม่ผ่านการอนุมัติ แต่ทำการมานานนับเดือนโดยเจ้าหน้าที่โยธาเขตก็รับรู้แต่ไม่ดำเนินการ สุดท้ายเมื่อมีการรวมตัวของลูกบ้านในซอยรวมทั้งบ้านในซอยเอกมัย ทางโยธาเขตก็ต้องยอมแจ้งความดำเนินคดีที่ สน ทองหล่อ และมีอีกกรณีที่น่าสงสัย ทำให้ผมได้เข้าไปตรวจสอบเพราะเอกสารขออนุญาตต่อเติมอาคาร SLC ได้อ้างการขออุทิศบางส่วนของถนนซอยให้เป็นสาธารณะทั้งๆที่เป็นภาระจำยอมตามคำพิพากษา เพื่อให้ยึดโยงกับเอกสารแนบขออนุญาต แต่จากการตรวจสอบที่โยธาเขตวัฒนาว่าทำไมเขตถึงยอมโอนถนน ปรากฏว่าทางผู้ยื่นเจตนา ไม่ยื่นสำเนาสลักหลังหน้าที่แจ้งว่าถนนเป็นภาระจำยอมตามคำพิพากษาของหลังโฉนด ทำให้เกี่ยวเนื่องไปว่าทางผู้เกี่ยวข้องเป็นโจทก์ในภาระจำยอมไม่ได้ทราบหรือรับแจ้งว่ามีการอุทิศทางดังกล่าว และไม่ได้เซ็นยินยอม ทางโยธาเขตได้รับเรื่องร้องนี้จากผมมาเป็นเวลานานกว่า 2 เดือน และท่านผู้อำนวยการเขตวัฒนาก็ได้ทราบเรื่องนี้แล้ว แต่จนถึงวันนี้ก็ยังไม่มีการดำเนินการ ดูว่า ทางสำนักโยธา และ โยธา เขตจะมีการช่วยเหลือเร่งรัดอนุมัติแบบอำนวยความสะดวกให้กับกลุ่มทุนที่รุกล้ำ ชุมชนที่อยู่อาศัย ซึ่งเป็นกรณีที่เกิดขึ้นจำนวนมากใน กทม เป็นกรณีส่วย เช่นเดียวกับ ส่วยเทศกิจ สามารถเรียกได้ว่า ส่วยโยธา ผมเองต้องลำบากแจ้งขอความช่วยเหลือเอง และท้ายสุด ทางเขตก็ต้องจัดประชุมร่วมกันระหว่างโยธาเขตกับลูกบ้าน และ SLC แต่ 2 ครั้ง ครั้งหลังสุดเกิดขึ้นสัปดาห์นี้เอง โดยท่าน สก เขตวัฒนา คุณสัณห์สิทธิ์ ได้เข้าร่วมสังเกตการณ์ ปรากฎว่าสเหมือนเป็นการช่วยเหลือ SLC มากกว่า ผมรู้สึกว่าการเป็นประชาชนใน กทม ถ้าไม่ได้เป็นนายทุนก็ไม่สามารถอยู่ได้ คนมีเงินสามารถทำผิดให้เป็นถูก จะทำอะไรก็ได้ กรณีล่าสุดมีการเช่าหรือซื้อ ทาวน์เฮ้าส์ข้างบ้านผมเพื่อทำสำนักงานและตกแต่งดัดแปลงเป็นห้องเก็บยา สารเคมี และห้องแล็บ มีการติดตั้งเครื่องดูดอากาศอุตสาหกรรมขนาดใหญ่ เดินท่อออกมาปล่อยข้างบ้าน ซึ่งผมก็ร้องเรียน สำนักสิ่งแวดล้อมและโยธาให้มาตรวจ พบว่าไม่มีการแข้งเพื่อนบ้านและขออนุญาตกระทรวงสาธารณสุข โดยในวันที่ประชุมที่เขต ผมก็ยกเรื่องนี้มาพูดคุย ทาง SLC บอกว่าทางกระทรวงสาธารณสุขบอกว่าให้ทำไปเลยติดตั้งเสร็จแล้วค่อยถ่ายรูปมายื่นขออนุญาตจะอนุมัติเลย ผมถามว่าเจ้าหน้าที่ท่านใด สังกัดไหนให้คำแนะนำแบบนั้น ทั้งๆที่ท่อปล่อยอากาศเสียไปทางบ้านติดกัน ดูเหมือนอำนาจเงินจะขลังมากครับ ผมเริ่มรู้สึกว่าท่านผู้ว่า ท่านรองวิษณุ กับทีมบริหารคงไม่มีศักยภาพควบคุมลูกน้องท่านในแต่ละเขต รวมทั้งสำนักโยธาที่ช่วยเหลือเร่งรัดอำนวยความสะดวกให้บริษัทและนายทุนใหญ่ๆที่ละเมิดสิทธิขั้นพื้นฐานของประชากร กทม ผมหวังว่าจะได้รับความช่วยเหลือแนะนำ จากทางทีมงานท่านนะครับ ที่สำคัญ จุดที่เกิดปัญหา อยู่ตรงข้ามซอยบ้านท่านผู้ว่าชัชชาติ นิดเดียว ผมหมดหวังมากครับ หวังว่าท่านจะมาตรวจสอบในเร็ววัน ครับ